ai4bharat/Pralekha huggingface dataset:
যুবওক্রীড়াবিষয়কমন্ত্রক
জাতীয় ক্রীড়া সংঘ বা ফেডারেশনগুলির মাধ্যমে ক্রীড়া অনুদান
নতুনদিল্লি, ১৭ সেপ্টেম্বর, ২০২০
জাতীয় ক্রীড়া ফেডারেশনস - এর সহায়তা প্রকল্পের আওতায় জাতীয় চ্যাম্পিয়নশিপ পরিচালনা, ভারতে আন্তর্জাতিক টুর্নামেন্ট, বিদেশে আন্তর্জাতিক টুর্নামেন্টে অংশ নেওয়া, কোচিং শিবির, সরঞ্জাম ক্রয়, বিদেশী কোচের অংশীদারিত্ব ইত্যাদির জন্য অর্থ বরাদ্দ করা হয়। ২০১৯-২০ অর্থবছরে এনএসএফ-এর সহায়তার প্রকল্প ছিল ৩০০.৮৮ কোটি টাকার এবং চলতি অর্থবছরের ২০২০-২১ অর্থবছরে বাজেটের বরাদ্দ ২৪৫.০০ কোটি টাকা।
(গত অর্থবছর ২০১৯-২০২০ -এ ২৯৫.৮৭ কোটি টাকা ব্যয় হয়। এই অর্থবছর ২০২০-২১ অর্থবছরে ক্রীড়া পরিকাঠামো ব্যবহার ও নির্মাণ / উন্নয়নের জন্য মূলধন সম্পদ তৈরির জন্য ৩৯০.৪২ কোটি টাকা বরাদ্দ করা হয়েছে।
আজ লোকসভায় এক প্রশ্নের লিখিত জবাবে কেন্দ্রীয় যুব ও ক্রীড়া মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী কিরেন রিজিজু এ তথ্য জানিয়েছেন।
CG/AC
প্রতিরক্ষামন্ত্রক
ডিআরডিও এবং এআইসিটিই প্রতিরক্ষা প্রযুক্তির ওপর নিয়মিত এম টেক পাঠক্রম শুরু করেছে
নয়াদিল্লী, ৮ জুলাই, ২০২১
প্রতিরক্ষা, গবেষণা ও উন্নয়ন সংস্থা  এবং নিখিল ভারত কারিগরি শিক্ষা পরিষদ  প্রতিরক্ষা প্রযুক্তি সংক্রান্ত একটি নিয়মিত এম টেক পাঠক্রম শুরু করেছে। প্রতিরক্ষা প্রযুক্তির গুরুত্বপূর্ণ তাত্ত্বিক এবং প্রায়োগিক জ্ঞান, দক্ষতা ও এই প্রযুক্তির বিভিন্ন ক্ষেত্রে সম্যক ধারণা পেতে এই পাঠক্রম সাহায্য করবে।
এআইসিটিই ভার্চুয়ালি এক অনুষ্ঠানে পাঠক্রমটির সূচনা করেছে। এর ফলে প্রতিরক্ষা প্রযুক্তির বিষয়ে উৎসাহী ইঞ্জিনিয়াররা সংশ্লিষ্ট ক্ষেত্রে তাদের কেরিয়ার শুরু করতে পারবেন।
এআইসিটিই অনুমোদিত যে কোন প্রতিষ্ঠান এবং বিশ্ববিদ্যালয়, আইআইটি, এনআইটি এবং বেসরকারী ইঞ্জিনিয়ারিং কলেজগুলি প্রতিরক্ষা প্রযুক্তি সংক্রান্ত এমটেক পাঠক্রম পড়াতে পারবে। ডিআরডিও, এআইসিটিই, ইন্সটিটিউন অফ ডিফেন্স সায়েন্টিস অ্যান্ড টেকনোলজিস  এই পাঠক্রম সঞ্চালনার ক্ষেত্রে অনলাইন এবং অফলাইনে সংশ্লিষ্ট প্রতিষ্ঠানগুলিকে সাহায্য করবে। পাঠক্রমে মূলত ৬টি বিষয় থাকবে সেগুলি হল- যুদ্ধ সংক্রান্ত প্রযুক্তি, আকাশপথে যুদ্ধ সংক্রান্ত প্রযুক্তি, নৌযুদ্ধের প্রযুক্তি, যোগাযোগ ব্যবস্থাপনা ও সেন্সর, প্রত্যক্ষ শক্তি সংক্রান্ত প্রযুক্তি এবং উচ্চশক্তি পরিবহণক্ষম প্রযুক্তি। ছাত্রছাত্রীরা পাঠক্রমে তাদের গবেষণা সংক্রান্ত কাজগুলি ডিআরডিও-র গবেষণাগার, প্রতিরক্ষা মন্ত্রকের সঙ্গে যুক্ত বিভিন্ন রাষ্ট্রায়ত্ত্ব শিল্প সংস্থায় এবং বেসরকারী প্রতিরক্ষা শিল্প সংস্থায় করতে পারবে। এই পাঠক্রমে অংশগ্রহণ করলে প্রতিরক্ষা গবেষণা ও প্রতিরক্ষা সরঞ্জাম উৎপাদন হয় এ ধরণের শিল্প সংস্থায় ছাত্রছাত্রীরা বিভিন্ন কাজের সুযোগ পাবেন।
প্রতিরক্ষা মন্ত্রী শ্রী রাজনাথ সিং এই পাঠক্রম শুরু করার জন্য ডিআরডিও, এআইসিটিই এবং শিল্প সংস্থাগুলিকে অভিনন্দন জানিয়েছেন। তিনি বলেছেন, এই পাঠক্রম প্রধানমন্ত্রী নরেন্দ্র মোদীর আত্মনির্ভর ভারত অভিযানকে বাস্তবায়িত করতে সাহায্য করবে। প্রতিরক্ষা দপ্তরের গবেষণা ও উন্নয়ন শাখার সচিব এবং ডিআরডিও-র চেয়ারম্যান ডাঃ জি সতীশ রেড্ডি এই পাঠক্রম শুরু করার জন্য সংশ্লিষ্ট সকলকে অভিনন্দন জানান। তিনি আশা করেন এর ফলে প্রতিরক্ষা শিল্পে দক্ষ মানব সম্পদের চাহিদা মিটবে। তিনি সংশ্লিষ্ট শিল্পসংস্থাগুলিকে এই পাঠক্রমে তাদের সাহায্যের হাত বাড়িয়ে দেওয়ার আবেদন জানিয়েছেন। এআইসিটিই-র চেয়ারম্যান অধ্যাপক অনীল ডি সহস্রবুদ্ধে এ ধরণের পাঠক্রম শুরুতে সন্তোষ প্রকাশ করে বলেছেন, এর ফলে প্রতিরক্ষা প্রযুক্তির ক্ষেত্রে দক্ষ মানব সম্পদ যেমন সৃষ্টি হবে পাশাপাশি প্রতিরক্ষা সরঞ্জাম তৈরির জন্য নতুন শিল্পোদ্যোগীদের কাছে এই পাঠক্রম সহায়ক হবে। ভারত ফোর্জ লিমিটেডের চেয়ারম্যান ও ম্যানেজিং ডিরেক্টর শ্রী বাবাসাহেব নীলকান্ত কল্যাণী ডিআরডিও ও এআইসিটিই-কে এই পাঠক্রম শুরুর জন্য ধন্যবাদ জানিয়েছেন। আত্মনির্ভর ভারত অভিযানে এই উদ্যোগ অত্যন্ত ফলপ্রসূ হবে। এর মাধ্যমে প্রতিরক্ষা প্রযুক্তি সম্পর্কে স্পষ্ট ধারণা আছে এ ধরণের মানব সম্পদ তৈরি হবে।
CG/CB/NS
(Visitor Counter : 331
সড়কপরিবহণওমহাসড়কমন্ত্রক
বেশি জ্বালানী সাশ্রয় ও সুখকর ভ্রমণের জন্য টায়ারের স্টার রেটিং করার প্রস্তাব
নতুনদিল্লি, ৫ই আগস্ট, ২০২১
মন্ত্রক, এ আই এস ১৪২:২০১৯ এর দ্বিতীয় স্তর অনুযায়ী টায়ারের শ্রেণী বিন্যাস করতে ১৯৮৯ সালের যানবাহন বিধির ৯৫ ধারাটি ১৭ই মে সংশোধন করে। এ ক্ষেত্রে চাকা গড়ানোর ক্ষমতা, ভিজে জায়গায় চাকা যাতে পিছলে না যায় এবং গাড়ি চলার সময় চাকার আওয়াজের বিষয়টি বিবেচিত হবে। এর উপর ভিত্তি করে ভারতীয় মানক ব্যুরোর নিয়ম অনুযায়ী সি১, সি২ ও সি৩ শ্রেনী বিন্যাস করা হবে।
চাকা মসৃণভাবে চললে জ্বালানীর সাশ্রয় হয়, ভিজে জায়গায় চাকা পিছলে না গেলে সেটির ব্রেক আটকানোর ক্ষমতা ভালো হয় আর চলার সময় আওয়াজ কম হলে ভ্রমণ সুখকর হয়।
এই তিনটি দিক বিবেচনা করে সড়ক পরিবহণ ও মহাসড়ক মন্ত্রক দেশে টায়ারের স্টার রেটিং বা লেবেলিং করবে।
লোকসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় সড়ক পরিবহণ ও মহাসড়ক শ্রী নীতীন গড়করি।
CG/CB/
(Visitor Counter : 106
স্বাস্থ্যওপরিবারকল্যাণমন্ত্রক
মহারাষ্ট্র, কেরল, পাঞ্জাব, কর্ণাটক, গুজরাট ও তামিলনাডুতে দৈনিক আক্রান্তের সংখ্যায় বৃদ্ধির হার অব্যাহত
সর্ববৃহৎ টিকাকরণ অভিযানের অঙ্গ হিসাবে ২.৫৬ কোটিরও বেশি টিকার ডোজ দেওয়া হয়েছে
দেশে গত ২৪ ঘণ্টায় ১৩ লক্ষেরও বেশি কোভিড-১৯ টিকাকরণ
নয়াদিল্লি, ১১ মার্চ, ২০২১
মহারাষ্ট্র, কেরল, পাঞ্জাব, কর্ণাটক, গুজরাট ও তামিলনাডুতে দৈনিক আক্রান্তের সংখ্যায় বৃদ্ধির হার অব্যাহত রয়েছে। দেশে গত ২৪ ঘণ্টায় নতুন করে করোনায় আক্রান্তের ৮৫.৯১ শতাংশ ঘটনাই ঘটেছে এই রাজ্যগুলিতে।
দেশে গত ২৪ ঘণ্টায় করোনায় নতুন আক্রান্তের সংখ্যা ২২ হাজার ৮৫৪। মহারাষ্ট্রে একদিনেই আক্রান্ত হয়েছে ১৩ হাজার ৬৫৯ জন। কেরলে আক্রান্তের সংখ্যা ২ হাজার ৪৭৫। অন্যদিকে, পাঞ্জাবে আক্রান্ত হয়েছেন ১ হাজার ৩৯৩ জন।
৮টি রাজ্যে দৈনিক আক্রান্তের সংখ্যায় বৃদ্ধির প্রবণতা লক্ষ্য করা গেছে। দেশে আজ সুস্পষ্টভাবে করোনায় আক্রান্তের সংখ্যা ১ লক্ষ ৮৯ হাজার ২২৬। এই সংখ্যা মোট করোনায় আক্রান্তের কেবল ১.৬৮ শতাংশ। কেরলে গত ২৪ ঘন্টায় সুস্পষ্টভাবে আক্রান্তের সংখ্যা কমেছে। অন্যদিকে, মহারাষ্ট্রে আক্রান্তের সংখ্যা বেড়েছে।
দেশে আজ সকাল ৭টা পর্যন্ত ২ কোটি ৫৬ লক্ষ ৮৫ হাজার ১১টি ক্ষেত্রে টিকার ডোজ দেওয়া হয়েছে। এর মধ্যে প্রথম ডোজ পেয়েছেন ৭১ লক্ষ ৯৭ হাজার ১০০ জন স্বাস্থ্য কর্মী। দ্বিতীয় ডোজ পেয়েছেন ৪০ লক্ষ ১৩ হাজার ২৪৯ জন স্বাস্থ্য কর্মী। করোনার বিরুদ্ধে লড়াইয়ে অগ্রভাগে থাকা ৭০ লক্ষ ৫৪ হাজার ৬৫৯ জন টিকার প্রথম ডোজ এবং ৬ লক্ষ ৩৭ হাজার ২৮১ জন কর্মী টিকার দ্বিতীয় ডোজ পেয়েছেন। একাধিক উপসর্গবিশিষ্ট ৪৫ বছরের বেশি বয়সী ৯ লক্ষ ৬৭ হাজার ৫৮ জন সুফলভোগী এবং ৬০ বছরের বেশি বয়সী ৫৮ লক্ষ ১৫ হাজার ৬৬৪ জন টিকার প্রথম ডোজ পেয়েছেন।
দেশব্যাপী টিকাকরণ অভিযানের ৫৪তম দিনে  ১৩ লক্ষ ১৭ হাজার ৩৫৭টি টিকার ডোজ দেওয়া হয়েছে। এর মধ্যে ১০ লক্ষ ৩০ হাজার ২৪৩ জন সুফলভোগী প্রথম ডোজ এবং ২ লক্ষ ৮৭ হাজার ১১৪ জন সুফলভোগী দ্বিতীয় ডোজ পেয়েছেন।
দেশে গত ২৪ ঘণ্টায় করোনাজনিত মৃত্যুর সংখ্যা ১২৬। এর মধ্যে ৮২.৫৪ শতাংশই মারা গেছেন ৬টি রাজ্যে। মহারাষ্ট্রে গত ২৪ ঘণ্টায় সর্বাধিক ৫৪ জনের মৃত্যু হয়েছে। পাঞ্জাবে মারা গেছেন ১৭ জন এবং কেরলে মৃত্যু হয়েছে ১৪ জনের।
দেশে ১৯টি রাজ্য ও কেন্দ্রশাসিত অঞ্চলে গত ২৪ ঘন্টায় করোনায় মৃত্যুর খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে – গুজরাট, রাজস্থান, উত্তর প্রদেশ, আসাম, ওডিশা, গোয়া, লাক্ষাদ্বীপ, সিকিম, লাদাখ, ত্রিপুরা, আন্দামান ও নিকোবর দ্বীপপুঞ্জ, অরুণাচল প্রদেশ প্রভৃতি।
ক্ষুদ্র, অতিক্ষুদ্রওমাঝারিশিল্পমন্ত্রক
এমএসএমই/উদ্যম-এ নথিভুক্তিকরণের নতুন অনলাইন ব্যবস্থাপনা সময় ও প্রযুক্তির পরীক্ষার জন্য প্রস্তুত
নয়াদিল্লী, ৭ নভেম্বর, ২০২০
কেন্দ্রীয় অতিক্ষুদ্র ক্ষু্দ্র মাঝারি শিল্পোদ্যোগ মন্ত্রী চলতি বছরের পয়লা জুলাই অতিক্ষুদ্র ক্ষু্দ্র মাঝারি শিল্পোদ্যোগ সংস্থাগুলির এমএসএমই/উদ্যম-এ নাম নথিভুক্তিকরণের জন্য নতুন অনলাইন ব্যবস্থাপনার সূচনা করেছিলেন। এ পর্যন্ত এই ব্যবস্থাপনায় ১১ লক্ষেরও বেশি এমএসএমই সংস্থা সফলভাবে নিজেদের নাম নথিভুক্ত করেছে।
এমএসএমই মন্ত্রকের পক্ষ থেকে জানানো হয়েছে চলতি বছরের পয়লা জুলাই এই প্রক্রিয়ায় নাম নথিভুক্তিকরণের জন্য বিজ্ঞপ্তি জারি করা হয় এবং এমএসএমই সংস্থার সজ্ঞায় সংশোধন আনা হয়। একইসঙ্গে ওইদিন এমএসএমই/উদ্যোম নথিভুক্তিকরণ নামে একটি নতুন পোর্টালেরও সূচনা করা হয়। এরপর থেকে এই পোর্টালটি সুচারুভাবে কাজ চালিয়ে যাচ্ছে। এখন এমএসএমই পোর্টালে নাম নথিভুক্তিকরণ প্রক্রিয়া সম্পূর্ণভাবে কাগজ বিহীন হয়েছে।
মন্ত্রক উদ্যম পোর্টালে উদ্যোক্তাদের নাম নথিভুক্তিকরণের জন্য এমএসএমই- উন্নয়ন প্রতিষ্ঠান, এমএসএমই প্রযুক্তিকেন্দ্র, এনএসআইসি, কেভিআইসি-কে পূর্ণ সহযোগিতা দেওয়ার নির্দেশ দিয়েছে। একইসঙ্গে এমএসএমই সংস্থার নাম নথিভুক্তিকরণে সাহায্যের জন্য সমস্ত জেলার জেলাশাসক এবং জেলা শিল্পকেন্দ্রগুলিকে বিশেষ অনুরোধ জানানো হয়েছে। দেশজুড়ে ৬৮টি রাজ্য ভিত্তিক কন্ট্রোল রুম খোলা হয়েছে।
চলতি বছরের ৩১শে অক্টোবর পর্যন্ত এই পোর্টালে ১১ লক্ষেরও বেশি এমএসএমই সংস্থা নাম নথিভুক্ত করেছে। এরমধ্যে ৩.৭২ লক্ষ সংস্থা উৎপাদন ক্ষেত্র এবং ৬.৩১ লক্ষ সংস্থা পরিষেবা ক্ষেত্রের সঙ্গে যুক্ত। নাম নথিভুক্তকারী সংস্থার মধ্যে ৯৩.১৭ শতাংশ অতিক্ষুদ্র সংস্থা, ৫.৬২ শতাংশ ক্ষুদ্র সংস্থা এবং ১.২১ শতাংশ মাঝারি শিল্পসংস্থা রয়েছে। নথিভুক্তকারী সংস্থাগুলির মধ্যে ৭.৯৮ লক্ষ সংস্থা পুরুষ পরিচালিত এবং ১.৭৩ লক্ষ সংস্থা মহিলা পরিচালিত। এরমধ্যে ১১ হাজার ১৮৮টি সংস্থা দিব্যাঙ্গজন পরিচালিত।খাদ্য সামগ্রী, বস্ত্র, ফ্যাব্রিকেটেড মেটাল প্রোডাক্ট এবং যন্ত্র ও সরঞ্জাম সামগ্রী উৎপাদন সংস্থা সব থেকে বেশি নাম নথিভুক্ত করেছে । এই সংস্থাগুলির মাধ্যমে এ পর্যন্ত ১,০১,০৩,৫১২ জনের কর্মসংস্থান হয়েছে। মহারাষ্ট্র, তামিলনাড়ু, রাজস্থান, উত্তরপ্রদেশ এবং গুজরাট এই ৫টি রাজ্য থেকেই সবথেকে বেশি সংস্থা উদ্যম পোর্টালে নাম নথিভুক্ত করেছে।
CG/SS /NS
(Visitor Counter : 204
প্রধানমন্ত্রীরদপ্তর
পিএম কেয়ার ফান্ড ট্রাস্ট জনস্বাস্থ্য ব্যবস্থায় ১৬২টি পিএসএ মেডিক্যাল অক্সিজেন জেনারেশন প্ল্যান্ট গড়ে তোলার জন্য ২০১.৫৮ কোটি টাকা বরাদ্দ করেছে
নয়াদিল্লী, ০৫ জানুয়ারি, ২০২১
দি প্রাইম মিনিস্টার্স সিটিজেন অ্যাসিস্ট্যান্স অ্যান্ড রিলিফ ইন ইমার্জেন্সি সিচুয়েশন  ফান্ড ট্রাস্ট দেশে বিভিন্ন জনস্বাস্থ্য ব্যবস্থাপনায় ১৬২টি প্রেসার সুইং অ্যাডসর্পশান  মেডিক্যাল অক্সিজেন জেনারেশন প্ল্যান্ট গড়ে তোলার জন্য ২০১.৫৮ কোটি টাকা বরাদ্দ করেছে।
- এই প্ল্যান্ট তৈরিতে এবং সেগুলি চালু করতে সেন্ট্রাল মেডিক্যাল সাপ্লাই স্টোরের  জন্য মাশুল বাবদ মোট প্রকল্পের খরচ ধরা হয়েছে ১৩৭.৩৩ কোটি টাকা এবং এগুলির সর্বাঙ্গীন বার্ষিক রক্ষণাবেক্ষণের জন্য ৬৪.২৫ কোটি টাকা বরাদ্দ করা হয়েছে।
- কেন্দ্রীয় স্বাস্থ্য ও পরিবার কল্যাণ মন্ত্রকের স্বায়ত্ত্ব শাসিত সংস্থা সিএমএসএস এই প্ল্যান্ট তৈরির জন্য সরঞ্জামের উপকরণ সংগ্রহ করবে।
- ৩২টি রাজ্য ও কেন্দ্রশাসিত অঞ্চলে মোট ১৬২টি প্ল্যান্ট থেকে ১৫৪.১৯ মেট্রিক টন অক্সিজেন উৎপাদিত হবে।
- সংশ্লিষ্ট রাজ্য ও কেন্দ্রশাসিত অঞ্চলগুলিতে আলোচনাক্রমে কোন কোন সরকারি হাসপাতালে এই প্ল্যান্টগুলি বসানো হবে সে বিষয়ে সিদ্ধান্ত নেওয়া হবে।
- প্রতিটি প্ল্যান্টের ওয়ারেন্টি থাকবে প্রথম ৩ বছর। পরের ৭ বছর সর্বাঙ্গীন বার্ষিক রক্ষণাবেক্ষণ চুক্তি অনুযায়ী প্রকল্পটির দেখাশোনা করা হবে।
- হাসপাতাল বা রাজ্যগুলি প্ল্যান্টের নিয়মিত রক্ষণাবেক্ষণের কাজ করবে। সর্বাঙ্গীন বার্ষিক রক্ষণাবেক্ষণ চুক্তি শেষের পর সংশ্লিষ্ট হাসপাতাল বা রাজ্যগুলিকে পুরো রক্ষণাবেক্ষণের দায়িত্ব নিতে হবে।
- এই ব্যবস্থাপনার ফলে জনস্বাস্থ্য পরিকাঠামো আরও দৃঢ় হবে। চিকিৎসা ক্ষেত্রে স্বল্প মূল্যে অক্সিজেনের সরবরাহ বৃদ্ধি পাবে। কোভিড-১৯এ যারা মাঝারি বা তীব্রভাবে সংক্রমিত হন তারা ছাড়াও বিভিন্ন অসুখের চিকিৎসার জন্য নিরবচ্ছিন্ন অক্সিজেন সরবরাহ একটি গুরুত্বপূর্ণ বিষয়। জনস্বাস্থ্য ব্যবস্থাপনায় এই অক্সিজেন কনসেনট্রেটর প্ল্যান্টগুলি তৈরি হলে স্বাস্থ্য ব্যবস্থায় অক্সিজেন সংগ্রহ করা ও মজুত করার ক্ষেত্রে অন্যান্য সংস্থার ওপর নির্ভরশীলতা কমবে। এর ফলে রাজ্য ও কেন্দ্রশাসিত অঞ্চলগুলির অক্সিজেনের সহজলভ্যতা বাড়বে এবং রোগীরা সঠিক সময় অক্সিজেনের সুবিধা পাবেন।
পিএসএ অক্সিজেন কনসেনট্রেটর প্ল্যান্ট রাজ্যওয়ারি হিসেব
|
|
ক্রমিক
|
|
রাজ্য/কেন্দ্রশাসিত অঞ্চল
|
|
মোট প্ল্যান্টের সংখ্যা
|
|
১
|
|
আসাম
|
|
৬
|
|
২
|
|
মিজোরাম
|
|
১
|
|
৩
|
|
মেঘালয়
|
|
৩
|
|
৪
|
|
মণিপুর
|
|
৩
|
|
৫
|
|
নাগাল্যান্ড
|
|
৩
|
|
৬
|
|
সিকিম
|
|
১
|
|
৭
|
|
ত্রিপুরা
|
|
২
|
|
৮
|
|
উত্তরাখন্ড
|
|
৭
|
|
৯
|
|
হিমাচলপ্রদেশ
|
|
৭
|
|
১০
|
|
লাক্ষ্মাদ্বীপ
|
|
২
|
|
১১
|
|
চন্ডীগড়
|
|
৩
|
|
১২
|
|
পুদুচেরী
|
|
৬
|
|
১৩
|
|
দিল্লী
|
|
৮
|
|
১৪
|
|
লাদাখ
|
|
৩
|
|
১৫
|
|
জম্মু-কাশ্মীর
|
|
৬
|
|
১৬
|
|
বিহার
|
|
৫
|
|
১৭
|
|
ছত্তিশগড়
|
|
৪
|
|
১৮
|
|
মধ্যপ্রদেশ
|
|
৮
|
|
১৯
|
|
মহারাষ্ট্র
|
|
১০
|
|
২০
|
|
ওড়িশা
|
|
৭
|
|
২১
|
|
উত্তরপ্রদেশ
|
|
১৪
|
|
২২
|
|
পশ্চিমবঙ্গ
|
|
৫
|
|
২৩
|
|
অন্ধ্রপ্রদেশ
|
|
৫
|
|
২৪
|
|
হরিয়ানা
|
|
৬
|
|
২৫
|
|
গোয়া
|
|
২
|
|
২৬
|
|
পাঞ্জাব
|
|
৩
|
|
২৭
|
|
রাজস্থান
|
|
৪
|
|
২৮
|
|
ঝাড়খন্ড
|
|
৪
|
|
২৯
|
|
গুজরাট
|
|
৮
|
|
৩০
|
|
তেলেঙ্গানা
|
|
৫
|
|
৩১
|
|
কেরালা
|
|
৫
|
|
৩২
|
|
কর্ণাটক
|
|
৬
|
|
|
|
মোট
|
|
১৬২
বিঃ দ্রঃ- বাকি রাজ্য ও কেন্দ্রশাসিত অঞ্চলগুলি এখনও তাদের জন্য কতো পিএসএ অক্সিজেন কনসেনট্রেটর প্ল্যান্টের প্রয়োজন, সেই তথ্য জমা দেয়নি।
CG/CB/NS
(
প্রধানমন্ত্রীরদপ্তর
আন্তর্জাতিক সৌরজোটের প্রথম অধিবেশনের সূচনা করলেন প্রধানমন্ত্রী
নয়াদিল্লি, ০২ অক্টোবর, ২০১৮
প্রধানমন্ত্রী শ্রী নরেন্দ্র মোদী মঙ্গলবার  নতুন দিল্লীর বিজ্ঞান ভবনে আর্ন্তজাতিক সৌরজোটের প্রথম অধিবেশনের সূচনা করেন। এই অধিবেশনের সঙ্গে সঙ্গেই বিশ্বের বিভিন্ন দেশের পুনর্নবীকরণযোগ্য শক্তিমন্ত্রীদের দ্বিতীয় আইওআরএ বৈঠক এবং দ্বিতীয় বিশ্ব রি-ইনভেস্ট বা পুনর্নবীকরণযোগ্য শক্তি ক্ষেত্রের বিনিয়োগকারীদের বৈঠক তথা প্রদর্শনীরও সূচনা হয়। এই উপলক্ষে আয়োজিত অনুষ্ঠানে রাষ্ট্রসঙ্ঘের মহাসচিব শ্রী অ্যান্টোনিও গুটারেস উপস্হিত ছিলেন।
সমাবেশে প্রধানমন্ত্রী বলেন, বিগত দেড়ষ-দু’শো বছরে মানবজাতি তার শক্তির চাহিদা পূরণের জন্য জীবাশ্ম জ্বালানির ওপর নির্ভরশীল হয়ে পড়েছে। ক্রমবর্ধমান শক্তির চাহিদা ধারাবাহিকভাবে পূরণের জন্য সৌর, বায়ু ও জলশক্তির মতো বিভিন্ন বিকল্প শক্তির ইঙ্গিত প্রকৃতির কাছ থেকেই পাওয়া যাচ্ছে। প্রধানমন্ত্রী বলেন যে, ভবিষ্যতে মানুষ যখন সমগ্র মানবজাতির কল্যাণের জন্য বিভিন্ন সংগঠনের কথা উল্লেখ করবে, তখন একবিংশ শতাব্দীতে স্হাপিত আন্তর্জাতিক এই সৌরজোট তালিকার শীর্ষে থাকবে। জলবায়ুর প্রতি সুবিচারের লক্ষ্যে একযোগে কাজ করার ক্ষেত্রে এই জোট এক আদর্শ মঞ্চ বলেও তিনি অভিমত প্রকাশ করেন। ভবিষ্যতে বিশ্বজুড়ে শক্তির চাহিদা পূরণের ক্ষেত্রে আন্তর্জাতিক এই সৌরজোট অশোধিত তেল উত্তোলনকারি দেশগুলির সংগঠন ওপেক-এর পরিপূরক হয়ে উঠতে পারে বলেও তিনি মন্তব্য করেন।
প্রধানমন্ত্রী আরও বলেন, ভারতে পুনর্নবীকরণযোগ্য শক্তির ক্রমবর্ধমান ব্যবহার স্পষ্টতই দেখতে পাওয়া যাচ্ছে। উপযুক্ত পরিকল্পনা গ্রহনের মাধ্যমে প্যারিস জলবায়ু চুক্তির উদ্দেশ্যগুলি অর্জনের লক্ষ্যে ভারত কাজ করে চলেছে। ভারত আগামী ২০৩০ সাল নাগাদ জীবাশ্ম জ্বালানী বহির্ভূত উৎস থেকে মোট শক্তি চাহিদার ৪০ শতাংশ উৎপাদনের লক্ষ্যমাত্রা স্হির করেছে বলেও তিনি জানান। ভারত এখন ‘দারিদ্র থেকে শক্তি’- নতুন এই আত্মবিশ্বাসের মন্ত্রে উন্নতিসাধন করে চলেছে।
প্রধানমন্ত্রী বলেন, শক্তি উৎপাদনের পাশাপাশি শক্তি সঞ্চয়ের বিষয়টিও সমান গুরুত্বপূ্র্ণ। এ প্রসঙ্গে, তিনি জাতীয় শক্তি সংরক্ষণ মিশনের কথা উল্লেখ করেন। তিনি জানান, এই মিশনের মাধ্যমে কেন্দ্রীয় সরকার চাহিদা সৃষ্টি, সম্পূর্ণ দেশীয় প্রযুক্তিতে উৎপাদন, উদ্ভাবন এবং শক্তি সঞ্চয়ের ওপর অগ্রাধিকার দিচ্ছে।
সৌর ও বায়ুশক্তির পাশাপাশি ভারত জৈব গ্যাস, জৈব-জ্বালানি এবং জৈব-শক্তি ক্ষেত্রেও কাজ করছে বলেও তিনি জানান। ভারতের পরিবহন ব্যবস্হাকে পরিশ্রুত জ্বালানি ভিত্তিক করে তোলার প্রয়াস চলছে। প্রধানমন্ত্রী বলেন, জৈব বর্জ্যকে জৈব-জ্বালানিতে রূপান্তরের মাধ্যমে ভারত একটি সমস্যাকে সুযোগে পরিনত করছে।
CG/BD/NS/…
(Visitor Counter : 134
খাদ্যপ্রক্রিয়াকরণশিল্পমন্ত্রক
শ্রীমতী হরসিমরত কৌর বাদলের ফিকি এবং শীর্ষস্থানীয় শিল্পগোষ্ঠীর সদস্যদের সঙ্গে ভিডিও কনফারেন্সিং-এর মাধ্যমে বৈঠক
নতুন দিল্লি, ২৯ এপ্রিল, ২০২০
কেন্দ্রীয় খাদ্য প্রক্রিয়াকরণ শিল্প মন্ত্রী, শ্রীমতী হরসিমরত কৌর বাদল, ফেডারেশন অফ ইন্ডিয়ান চেম্বার্স অফ কমার্স এন্ড ইনন্ডাস্ট্রি -র সদস্যদের সঙ্গে বর্তমান এবং লকডাউন পরবর্তী সময়ে খাদ্য প্রক্রিয়াকরণ শিল্পের বিষয়ে এক বৈঠকে পৌরহিত্য করেন।
ফিকির সাধারণ সম্পাদক শ্রী দিলীপ চেনয়, ভিডিও কনফারেন্সের মাধ্যমে অনুষ্ঠিত এই বৈঠকে লকডাউনের শুরু থেকে খাদ্য প্রক্রিয়াকরণ শিল্প মন্ত্রীর সাহায্যের বিষয়ে প্রশংসা করেন।
শ্রীমতী বাদল, এই শিল্পের গুরুত্বের কথা তুলে ধরেন। তিনি বলেন, মন্ত্রকের একটি টাস্কফোর্স বিভিন্ন রাজ্যে কোভিড – ১৯ মহামারীর প্রেক্ষিতে উদ্ভুত সমস্যার সমাধানে সংশ্লিষ্ট শিল্প সংস্থাগুলির সঙ্গে যোগাযোগ রেখে চলেছে। মন্ত্রী বলেন, উৎপাদিত ফসল তুলে ফেলার পর সেগুলি পচে যাওয়ার বিষয়টি একটি উদ্বেগের কারণ। তিনি উৎপাদিত ফসল এবং ফল, শাক – সব্জী যেন কম নষ্ট হয় ও কৃষকরা যেন উপকৃত হন, তার জন্য শিল্প সংস্থাগুলিকে এগুলি সংগ্রহ করার অনুরোধ জানিয়েছেন। বিভিন্ন সংক্রমিত এলাকায় খাদ্য প্রক্রিয়াকরণ শিল্পের জন্য রাজ্যস্তরে একজন নোডাল আধিকারিক নিয়োগ ও কোভিড – ১৯ এ সংক্রমিত অঞ্চলগুলিকে চিহ্নিত করে, সেখানে সরবরাহ প্রক্রিয়া বজায় রাখার ওপর প্রতিনিধিরা গুরুত্ব দেন।
খাদ্য প্রক্রিয়াকরণ শিল্পের যে সব কারখানা সংক্রমিত এলাকায় রয়েছে, সেই সব জায়গায় ৬০ – ৭৫ শতাংশ কর্মীকে কাজে যোগ দেবার ব্যবস্থা করতে সংস্থাগুলির প্রতিনিধিরা প্রস্তাব দেন। মন্ত্রী জানান, এবিষয়ে ভাবনা – চিন্তা চলছে, যাতে এই শিল্প সংস্থাগুলি তাদের কর্মীদের সুরক্ষা নিশ্চিত করে প্রয়োজনীয় উৎপাদন প্রক্রিয়া চালাতে পারে। খাদ্য প্রক্রিয়াকরণ শিল্পের প্রতিনিধিরা জানান, লকডাউনের পর সরবরাহ ব্যবস্থা চালু হলে দেশের মধ্যেই এই শিল্পের উৎপাদিত সামগ্রির চাহিদা বাড়বে।
খাদ্য প্রক্রিয়াকরণ শিল্প মন্ত্রকের সচিব, শ্রীমতী পুষ্পা সুব্রামনিয়াম, সঙ্কটের এই সময়ে খাদ্য সামগ্রীর সরবরাহ বজায় রাখায় ফিকি এবং তাঁর সদস্যদের ধন্যবাদ জানান। সরকারের কাছে এই শিল্প সংস্থাগুলি যে সব সমস্যা তুলে ধরেছে, তা নিয়ে পর্যালোচনা করা হবে বলে, তিনি আশ্বাস দেন। তাদের কোনো অভাব – অভিযোগ থাকলে, তা গ্রিভান্স সেলে জানানোর তিনি পরামর্শ দেন।
এই বৈঠকে খাদ্য প্রক্রিয়াকরণ শিল্পের শীর্ষ ব্যক্তিরা উপস্থিত ছিলেন।
(CG/CB/SFS
সংখ্যালঘুবিষয়কমন্ত্রক
এ বছর রেকর্ড সংখ্যক দুই লক্ষ ভারতীয় মুসলিম ভর্তুকি ছাড়াই হজে যাবেন : মুখতার আব্বাস নাকভি
নয়াদিল্লি, ২৬ জুন ২০১৯
স্বাধীনতার পর এবারই প্রথম রেকর্ড সংখ্যক ২ লক্ষ ভারতীয় মুসলিম ভর্তুকি ছাড়াই হজ যাত্রা করবেন। মঙ্গলবার নতুন দিল্লিতে হজ - ২০১৯ শীর্ষক দু’দিনের এক প্রশিক্ষণ শিবিরের উদ্বোধন করে একথা জানান কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি। তিনি আরও জানান, সততা ও স্বচ্ছতা বজায় রেখে সরকার হজ ভর্তুকির ক্ষেত্রে নানা প্রবঞ্চনা বন্ধ করতে সক্ষম হয়েছে। ভর্তুকি প্রত্যাহারের পর হজ যাত্রীরা কোনও রকম আর্থিক সমস্যায় পড়েননি। হজ যাত্রীদের সুরক্ষা ও নিরাপত্তা সুনিশ্চিত করার পাশাপাশি, আরও বেশি স্বাচ্ছন্দ্য দেবার উদ্দেশ্যে কেন্দ্রীয় সরকার একাধিক পদক্ষেপ গ্রহণ করেছে বলে জানিয়ে শ্রী নাকভি জোর দিয়ে বলেন, সুরক্ষা বা নিরাপত্তার প্রশ্নে কোনও রকম আপস করা হবে না। সৌদি আরবে ভারতীয় হজ যাত্রীদের সহায়তায় ৬২০ জন তত্ত্বাবধায়ক, সহকারী আধিকারিক, হজ সহায়ক, চিকিৎসক ও আধা-চিকিৎসকদের বন্দোবস্ত করা হয়েছে। এদের মধ্যে বহু মহিলা সহায়কও রয়েছেন।
এ বছর রেকর্ড সংখ্যক ২ লক্ষ ভারতীয় মুসলিম ভর্তুকি ছাড়াই হজে যাচ্ছেন বলে উল্লেখ করে শ্রী নাকভি জানান, এদের জন্য দেশের ২১টি বিমানবন্দর থেকে ৫০০-রও বেশি বিমান পরিষেবা দেওয়া হবে। ভারতীয় হজ কমিটির মাধ্যমে ১ লক্ষ ৪০ হাজার অনুগামী হজে যাচ্ছেন। এছাড়াও, অন্যান্য হজযাত্রী গোষ্ঠীগুলির মাধ্যমে ৬০ হাজার ধর্মপরায়ণ মানুষ হজে যাবেন। হজ যাত্রীদের সুবিধার্থে এ বছর একটি ওয়েবপোর্টাল  তৈরি করা হয়েছে, যেখানে হজগামী গোষ্ঠীগুলির সমস্ত বিবরণ এবং খরচের হিসাব দেওয়া রয়েছে। পুরুষসঙ্গী বা ‘মেহরম’ ছাড়াই এবার গত বছরের তুলনায় দ্বিগুণ ২ হাজার ৩৪০ জন মহিলা হজ যাত্রা করছেন বলে তিনি জানান। ভারত থেকে এ বছর যে ২ লক্ষ মুসলিম হজে যাচ্ছেন, তার মধ্যে প্রায় ৪৮ শতাংশ মহিলা।
হজে যাওয়ার বিমান পরিষেবা আগামী ৪ঠা জুলাই থেকে শুরু হচ্ছে।
CG/BD/SB
(Visitor Counter : 115
পর্যটনমন্ত্রক
‘ভারতীয় রান্নার অজানা ও মজাদার দিক’ নিয়ে পর্যটন দপ্তরের দেখো আপনা দেশ ওয়েবিনার
নয়াদিল্লী, ২৮ ডিসেম্বর, ২০২০
পর্যটন দপ্তর দেখো আপনা দেশ ওয়েবিনারে ভারতীয় রান্না এবং তার গুরুত্ব নিয়ে আলোচনা করেছে। ‘ভারতীয় রান্নার অজানা ও মজাদার দিক’ শীর্ষক এই ওয়েবিনারে রান্নার বিভিন্ন দিক নিয়ে আলোচনা হয়েছে। ভারতে অগণিত রন্ধন শৈলী রয়েছে যেখানে মশলা, শস্য, শাক-সব্জি এবং ফলমূলের ব্যবহার অত্যন্ত গুরুত্বপূর্ণ। ভারতীয় খাদ্যকে সুষম খাদ্য বলে মনে করা হয়। এর গন্ধ এবং স্বাদ౼ নোনতা, মিষ্টি, তেতো বা মশলাদার এক কথায় অতুলনীয়।
মধ্যপ্রদেশ ক্যাডারের অবসরপ্রাপ্ত আইএএস আধিকারিক ডঃ অরুণা শর্মা এই ওয়েবিনারে স্থানীয় স্তরে উৎপাদিত নানা শস্য, সাক-সব্জির ভূমিকা ও মশলাপাতির গুরুত্ব উল্লেখ করে জানিয়েছেন এগুলি রোগ প্রতিরোধ ক্ষমতা গড়ে তুলতে সাহায্য করে।
এদেশে কয়েকশো মাইল অতিক্রম করলেই খাদ্যাভ্যাস ও সংস্কৃতির পরিবর্তন নজরে আসে। উত্তর থেকে দক্ষিণে এবং পূর্ব থেকে পশ্চিমে অগণিত পদের রান্না করা হয়। ভারতীয় খাদ্য পুষ্টির দিক থেকে অত্যন্ত গুরুত্বপূর্ণ। বিভিন্ন ধরণের বাড়িতে তৈরি বা রাস্তার খাবার আলাদা স্বাদ নিয়ে আসে।
দেখো আপনা দেশ সিরিজে এক ভারত শ্রেষ্ঠ ভারত ভাবনাকে সঞ্চারিত করে নানা ধরণের সংস্কৃতির বিষয়ে জানানো হয়। এই ওয়েবিনারের সমাপ্তিতে মন্ত্রকের অতিরিক্ত মহানির্দেশক রুপিন্দর ব্রার জানিয়েছেন পর্যটন মন্ত্রক ইনক্রেডিবল ইন্ডিয়া ট্যুরিজম ফ্যাসিলিটর শংসাপত্র চালু করেছে, যাতে এদেশের নাগরিকরা পর্যটন শিল্পে যুক্ত হতে পারেন।
বৈদ্যুতিন ও তথ্যপ্রযুক্তি মন্ত্রকের জাতীয় ই-গর্ভন্যান্স দপ্তরের সঙ্গে যৌথভাবে এই ওয়েবিনারের আয়োজন করা হয়। মন্ত্রকের সোস্যাল মিডিয়া অ্যাকাউন্টগুলিতে ওয়েবিনারগুলি পাওয়া যাবে । এছাড়াও ইউ টিউবে https://www.youtube.com/channel/UCbzIbBmMvtvH7d6Zo_ZEHDA/featured লিঙ্কে ক্লিক করে এগুলি পাওয়া যাবে।
পরবর্তী ওয়েবিনারের বিষয় ‘শীতের কলকাতা- ১০টি অজানা স্থান’। দোশরা জানুয়ারি বেলা ১১টায় এই ওয়েবিনারের আয়োজন করা হয়েছে।
ভূ-বিজ্ঞানমন্ত্রক
কেন্দ্রীয় মন্ত্রী ডাঃ জিতেন্দ্র সিং বলেছেন, ২০৩০ সালের মধ্যে নতুন ভারত গঠনে কেন্দ্রীয় সরকারের দৃষ্টিভঙ্গীর ষষ্ঠ দিকই হ’ল নীল অর্থনীতি
নয়াদিল্লি, ০৩ ফেব্রুয়ারি, ২০২২
কেন্দ্রীয় বিজ্ঞান ও প্রযুক্তি মন্ত্রক, ভূ-বিজ্ঞান মন্ত্রকের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মীবর্গ, গণঅভিযোগ, পেনশন, আণবিক শক্তি এবং মহাকাশ দপ্তরের প্রতিমন্ত্রী ডাঃ জিতেন্দ্র সিং জানিয়েছেন, ২০৩০ সালের মধ্যে নতুন ভারত গঠনে কেন্দ্রীয় সরকারের দৃষ্টিভঙ্গীর ষষ্ঠ দিক হ’ল নীল অর্থনীতি। এই অর্থনীতির বিষয়ে ২০১৯ সালের ফেব্রুয়ারি মাসে সরকার তার দৃষ্টিভঙ্গী তুলে ধরে। তিনি জানান, গভীর মহাসাগর মিশনের আওতায় ২০২১-২২ সালের মধ্যে ১৫০ কোটির নীল অর্থনীতি গড়ে তোলা সুযোগ রয়েছে।
রাজ্যসভায় আজ এক প্রশ্নের লিখিত উত্তরে শ্রী সিং জানান, এই নীল অর্থনীতি সংক্রান্ত একটি খসড়া নথি তৈরি করেছে ভূ-বিজ্ঞান মন্ত্রক। কার্যকরি গোষ্ঠীর বিশেষজ্ঞদের মতামতের উপর ভিত্তি করেই এই নীতি তৈরি করা হয়েছে। এখানে দেশের বিভিন্ন অর্থনীতির সামগ্রিক উন্নয়ন ও বৃদ্ধির উপর জোর দেওয়া হয়েছে বলেও জানিয়েছেন তিনি। কেন্দ্রীয় মন্ত্রী বলেন, নীল অর্থনীতি ও সমুদ্র-ভিত্তিক শাসন ব্যবস্থা পরিচালনার জন্য জাতীয় অ্যাকাউন্টিং পরিকাঠামো, উপকূলীয় সামুদ্রিক স্থান-ভিত্তিক পরিকল্পনা ও পর্যটন, সামুদ্রিক মৎস্যচাষ ও জলজ উদ্ভিদ পালন ও মৎস্য প্রক্রিয়াকরণ, উৎপাদন, উদীয়মান শিল্প, বাণিজ্য, প্রযুক্তি, পরিষেবা ও দক্ষতা উন্নয়ন, পণ্য পরিবহণ, পরিকাঠামো, উপকূলীয় ও গভীর সমুদ্রে খননকাজ চালানো এবং নিরাপত্তা, কৌশলগত দিক ও আন্তর্জাতিক চুক্তি ইত্যাদি বিষয়ের উপর ভিত্তি করে এই নীল অর্থনীতির বিকাশের সম্ভাবনা রয়েছে।
CG/SS/SB
(Visitor Counter : 111
শ্রমওকর্মসংস্থানমন্ত্রক
ব্যবসায়ীদের জন্য ইলেক্ট্রনিক চালান তথা রিটার্ন দাখিল প্রক্রিয়া সহজ করলো ইপিএফও
নয়াদিল্লি, ৩০ এপ্রিল, ২০২০
কোভিড-১৯ মহামারী সংক্রমণ নিয়ন্ত্রণে লকডাউনের বর্তমান পরিস্থিতি বিবেচনায় রেখে কর্মচারী ভবিষ্যনিধি তহবিল সংগঠন  ব্যবসায়ী শিল্পোদ্যোগীদের সুবিধার্থে ইলেক্ট্রনিক চালান তথা রিটার্ন দাখিল প্রক্রিয়া সহজ করেছে। ব্যবসায়ী ও শিল্পোদ্যোগীরা বর্তমান পরিস্থিতিতে নগদ যোগানের ক্ষেত্রে সমস্যায় পড়েছেন, কিন্তু তা সত্বেও তাঁরা কর্মচারীদের বেতন মেটানোর পাশাপাশি, বিধিবদ্ধ আর্থিক দায়গুলি মেটানোর চেষ্টা করছেন।
বর্তমান পরিস্থিতি বিবেচনায় রেখে ব্যবসায়ী ও শিল্পোদ্যোগীদের জন্য মাসিক ইলেক্ট্রনিক চালান তথা রিটার্ন দাখিল প্রক্রিয়া সহজ করার উদ্যোগ নেওয়া হয়েছে। ইপিএফও-র এই উদ্যোগের ফলে ব্যবসায়ীরা পৃথকভাবে যেমন চালান জমা করতে পারবেন, তেমনই বিধিবদ্ধ আর্থিক বকেয়াও মেটাতে পারবেন। এখন থেকে একজন ব্যবসায়ী বা শিল্পোদ্যোগী বিধিবদ্ধ অন্যান্য আর্থিক বকেয়া না মিটিয়েও পৃথকভাবে মাসিক ইলেক্ট্রনিক চালান তথা রিটার্ন জমা করতে পারবেন। এই নতুন সুবিধার ফলে নিয়োগকর্তাদের পাশাপাশি, কর্মচারীরাও লাভবান হবেন। কোনও নিয়োগ কর্তা ইলেক্ট্রনিক চালান তথা রিটার্ন দাখিল করার মধ্য দিয়ে তাঁর আইনি মান্যতা অনুসরণ করার বিষয়গুলিকে প্রতিফলিত করে থাকেন। তবে, সরকারের ঘোষিত সময়সীমার মধ্যে এবং বকেয়া জমা দিলে কোনও আর্থিক জরিমানার মুখোমুখী হতে হয় না। তাই, সময় মতো ইলেক্ট্রনিক চালান তথা রিটার্ন জমা করলে নিয়োগকর্তা ও কর্মচারী উভয়েরই ভবিষ্যনিধি তহবিলে প্রদেয় অর্থের ক্ষেত্রে সরকারের নিয়ম অনুযায়ী সুদ সুবিধা পাওয়া যায়। এমনকি, ইলেক্ট্রনিক চালান তথা রিটার্ন সংক্রান্ত তথ্য ব্যবসায়ী তথা শিল্পোদ্যোগীদের সুবিধার্থে ভবিষ্যৎ পরিকল্পনা তথা সিদ্ধান্ত গ্রহণেও তা সাহায্য করে।
(CG/BD/SB
মানবসম্পদবিকাশমন্ত্রক
পিছিয়ে পড়া ও সংখ্যালঘু সম্প্রদায়ের ছাত্র-ছাত্রীদের জন্য বৃত্তি বাবদ ব্যয়
নতুন দিল্লি, ০৯ ফেব্রুয়ারি, ২০২২
কেন্দ্রীয় শিক্ষা মন্ত্রক পিছিয়ে পড়া ও সংখ্যালঘু সম্প্রদায়ের ছাত্র-ছাত্রী সহ সব ছাত্র-ছাত্রীদের জন্য বিভিন্ন বৃত্তির ব্যবস্থা করে। মূলত, এই অর্থ দিয়ে ছাত্র-ছাত্রীরা তাদের পড়াশুনা ও হোস্টেলের খরচ চালায়। ২০১৬-১৭ অর্থবর্ষ থেকে ২০২০-২১ অর্থবর্ষ পর্যন্ত পিছিয়ে পড়া ও সংখ্যালঘু সম্প্রদায়ের ছাত্র-ছাত্রীদের বৃত্তির জন্য শিক্ষা মন্ত্রকের ব্যয় হয়েছে ৪০৪ কোটি ৯২ লক্ষ টাকা , ৫৮০ কোটি ৫৯ লক্ষ টাকা , ৬৮১ কোটি ২৬ লক্ষ টাকা , ৭৮২ কোটি ৬৯ লক্ষ টাকা  এবং ৭৪৭ কোটি ৮০ লক্ষ টাকা ।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন শিক্ষা প্রতিমন্ত্রী ডাঃ সুভাষ সরকার।
CG/CB/SKD/
(Visitor Counter : 138